NG Kirkwood » Bybelstudie: Openbaring 13
Bybelstudie: Openbaring 13
Written by admin on August 14, 2011 . Posted in Bybelstudie Materiaal
Wat is, na julle mening, die hoofboodskap van hierdie hoofstuk?
Vergelyk dit 'n bietjie met die boodskap van die voorafgaande hoofstuk. Sou julle sê dat dié boodskap 'n voortsetting, uitbreiding of herhaling van die boodskap van hoofstuk 12 is?
In hoofstuk 12 en 13 kry ons te doen met die "onheilige drie-eenheid". In hoofstuk 12 word die draak geïdentifiseer. Wie is die ander twee in hoofstuk 13?
Beskryf wat elkeen se funksie is (wat doen elkeen)? Vergelyk dit 'n bietjie met God, die Skepper, Jesus, die Verlosser, en die Heilige Gees, die Trooster.
Hoekom sou die Bose die Drie-eenheid wou naboots?
In die voorafgaande hoofstukke sien ons hoe die kinders van God gemerk is. Watter merk dra dié wie nie aan God behoort nie? Is dit 'n fisiese/letterlike merk of net 'n beeld (neem die res van Openbaring in ag by jul antwoord)?
As julle jul voorafgaande antwoorde in ag neem, hoekom sou die getal van die dier uit 3 sesse bestaan?